Nr. ..........................

Referitor dosar 14985/14.07.2016

**DECIZIA ETAPEI DE ÎNCADRARE**

 **Nr. din .04.2017**

Ca urmare a solicitării de emitere a acordului de mediu adresate de **GÂRLEANU IOAN** cu domiciliul în municipiul Sibiu, str. Timotei Popovici, nr. 14, pentru proiectul **„Construire adăpost agricol, împrejmuire”**, propus a fi amplasat în oraș **Tălmaciu, extravilan, zona Valea Lotrioarei, f.n**., **C.F. 103071, nr. top.3/3/4,** judeţul **Sibiu**, înregistrată la Agenţia pentru Protecţia Mediului Sibiu cu nr. 14985/14.07.2016, și a completărilor cu nr. 16401/04.08.2016, 479/12.01.2017, 1180/26.01.2017, 4071/21.03.2017 în baza:

* Hotărârii Guvernului **nr. 445/2009** privind evaluarea impactului anumitor proiecte publice şi private asupra mediului
* Ordonanţei de urgenţă a Guvernului nr. 57/2007privind regimul ariilor naturale protejate, conservarea habitatelor naturale, a florei si faunei sălbatice, cu modificările şi completările ulterioare,

**Agenţia pentru Protecţia Mediului Sibiu decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 05.04.2017, că proiectul **„Construire adăpost agricol, împrejmuire”**,propus a fi realizat în judeţul Sibiu, oraș **Tălmaciu, extravilan, zona Valea Lotrioarei, f.n**., **C.F. 103071, nr. top.3/3/4**, **nu se supune evaluării de mediu și nu se supune evaluării adecvate.**

**Justificarea prezentei decizii:**

**I.** **Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

Prin proiect se propune realizarea unui adăpost agricol nivel parter cu suprafața construită de 40 mp, care va fi branșată la rețeaua de energie electrică din zonă. Alimentarea cu apă se va face din puț forat, iar evacuarea apelor uzate se va face în bazin vidanjabil, conform punctului de vedere emis de A.N. Apele Române – S.G.A. Sibiu nr. 6327/01.10.2016 și notificării depuse.

1. proiectul nu se încadrează în prevederile Hotărârii de Guvern nr. 445/2009, privind evaluarea impactului anumitor proiecte publice şi private asupra mediului;
2. proiectul respectă dispoziţiile art. 71 din O.U.G. nr. 195/2005 privind protecţia mediului, cu modificările şi completările ulterioare, conform C.F.Tălmciu nr. 103071, din 25.02.2016 şi a verificării documentaţiei de către Simona Zambori. Terenul cu suprafața de 517 mp are categoria de folosință fâneață, și este proprietatea Dl.Gârleanu Ioan.

**II.** **Motivele care au stat la baza luării deciziei etapei de încadrare în procedura de evaluare adecvată sunt următoarele:**

1. proiectul se încadrează în prevederile art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în *ROSCI0085 Frumoasa și ROSPA0043 Frumoasa*.
2. în urma parcurgerii listei de control pentru etapa de încadrare din cadrul procedurii de evaluare adecvată, se consideră că nu este necesară parcurgerea următoarelor etape ale evaluării adecvate;
3. conform memoriului elaborat conform Ordinului nr. 19/2010 de aprobare a Ghidului metodologic privind evaluarea adecvată a efectelor potenţiale ale proiectului asupra ariilor naturale protejate de interes comunitar, proiectul nu deține capacitatea de a induce efecte negative semnificative, atât în perioada de construcție cât și în cea de exploatare, asupra speciilor și habitatelor pentru care a fost desemnat situl;
4. prin realizarea proiectului integritatea sitului de importanță comunitară, Natura 2000 nu va fi afectată;
5. respectarea condițiilor impuse în avizul nr. 20 din 24.03.2017, emis de Consiliul Județean Alba administratorul *Sitului natura 2000 ROSCI0085 Frumoasa și ROSPA0043 Frumoasa*.

***Proiectul propus nu necesită parcurgerea celorlalte etape ale procedurii de evaluare adecvată.***

**Condițiile de realizare a proiectului**

* respectarea legislaţiei în vigoare în domeniul protecţiei mediului;
* executarea lucrărilor conform proiectului avizat;
* materialele necesare executării lucrărilor vor fi depozitate numai în locuri special amenajate în incinta parcelei, astfel încât să se asigure protecţia factorilor de mediu;
* se va delimita zona de lucru pentru prevenirea şi minimizarea distrugerii suprafeţelor vegetale;
* se interzice efectuarea de reparații la utilaje și mijloace de transport în locuri neamenajate în acest scop;
* respectarea condițiilor prevăzute în avizul nr. 20 din 24.03.2017, emis de Consiliul Județean Alba administratorul *Sitului natura 2000 ROSCI0085 Frumoasa și ROSPA0043 Frumoasa*:
* obținerea punctului de vedere de la Direcția pentru Agricultură și Dezvoltare Rurală Sibiu, și va fi transmis administrației siturilor Frumoasa în termen de 10 zile de la obținere;
* suprafețele afectate de lucrări se vor nivela și se vor aduce la starea inițială,
* se vor realiza spaţii special amenajate, pentru colectarea/stocarea temporară a deşeurilor rezultate în timpul lucrărilor de execuţie, precum și în timpul funcționării, care vor fi predate operatorilor autorizați, în conformitate cu prevederile Legii 211/2011 privind regimul deșeurilor, republicată;
* respectarea măsurilor impuse, prin avizele obținute.

Conform art. 22, alin. (1) din H.G. nr. 445/2009, titularului proiectului are obligaţia, de a notifica în scris Agenţia pentru Protecţia Mediului Sibiu despre orice modificare a datelor/informaţiilor care au stat la baza luării deciziei etapei de încadrare.

Conform art. 49, alin. (3) si (4) din Ordinul MMP nr. 135/2010 privind aprobarea Metodologiei de aplicare a evaluării impactului asupra mediului pentru proiecte publice si private, la finalizarea lucrărilor, veţi notifica Agenţia pentru Protecţia Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul-verbal întocmit în urma controlului se va anexa şi va face parte integrantă din procesul-verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Prezenta decizie a fost emisă în 3 (trei) exemplare originale, fiecare având un număr de 3 pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**

 **DIRECTOR EXECUTIV, ŞEF SERVICIU AVIZE**

 **Ionel Stelian NAICU ACORDURI AUTORIZAŢII, Ruxandra HAȘEGAN**

**ȘEF SERVICIU CALITATEA Întocmit,**

**FACTORILOR DE MEDIU, Ecolog Simona ZAMBORI**

**Ing. Constantin CONSTANTINESCU Ecolog Flaviu TOMUȚĂ**